**D I S P O Z I Ţ I A**

**nr. 375 din 26 august 2022**

**privind** **revocarea autorizației de construire nr.** **416/11.08.2022**

Preşedintele Consiliului Judeţean Cluj,

Analizând referatul Arhitectului șef al Județului Cluj cu nr. 34202/26.08.2022,privind revocarea autorizației de construire nr. 416/11.08.2022 urmare a constatării faptului că parcela de teren, care a făcut obiectul autorizației de construire, are o suprafață mai mică față de minimul necesar stabilit prin Regulamentul Local de Urbanism aprobat prin Hotărârea Consiliului Local al Comunei Căianu nr. 11/16.03.2018 pentru a fi considerată parcelă construibilă, nefiind astfel îndeplinită condiţia legală, prevăzută de art. 28 alin. (2) din Legea nr. 50/1991 privind autorizarea executării lucrărilor de construcţii, republicată, cu modificările și completările ulterioare, pentru a fi emisă autorizație de construire cu menținerea construcțiilor realizate fără autorizație prealabilă de construire;

Având în vedere dispozițiile:

* art. 2 alin. (1) din Anexa nr. 1 la Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2, art. 3 alin. (2), art. 30, art.32, art. 35-36, art.38-39, art. 40-44, art.46, art. 51-55, art.80-82 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;

În conformitate cu prevederile:

* + art. 1, art.6, art.19-10, art.190, art.191 alin. (1) lit.e), alin. (6) lit. a), d), art.196 alin. (1) lit. b), alin. (2), art.199 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
	+ art. 1 alin. (1)-(2), alin. (6), art. 7 alin. (1), alin. (5) din Legea contenciosului administrativ, nr. 554/2004, cu modificările și completările ulterioare;
* art. 2 alin. (2), art. 27 alin.(1), art. 28 alin. (2) din Legea nr. 50/1991 privind autorizarea executării lucrărilor de construcţii, republicată, cu modificările şi completările ulterioare;
* art.44 - 46^1 din Legea nr. 350/2001 privind amenajarea teritoriului şi urbanismul, cu modificările și completările ulterioare;
	+ Hotărârea Consiliului Local al Comunei Căianu nr. 11/16.03.2018 privind aprobarea Planului Urbanistic General al Comunei Căianu;

În temeiul drepturilor conferite prin art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,

**d i s p u n e:**

**Art. 1.** Se revocă autorizația de construire nr. 416/11.08.2022 emisă în favoarea beneficiarului Opriș-Vasile-Daniel, având ca obiect “Menținere pe amplasament anexă gospodăreacă a exploatației agricole” în Comuna Căianu, pe terenul identificat în cartea funciară 50920 Căianu.

**Art. 2. (1)** Împotriva prezentei dispoziții se poate formula plângere prealabilă, în termen de 30 de zile de la comunicare.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale, în conformitate cu prevederile Legii nr. 554/2004, cu modificările și completările ulterioare.

**Art. 3.** Prezenta dispoziţie se comunică Arhitectului șef al Județului Cluj, Comunei Căianu, domnului Opriș-Vasile-Daniel precum şi Prefectului Judeţului Cluj.

 **CONTRASEMNEAZĂ**

 **PREŞEDINTE SECRETAR GENERAL AL JUDEŢULUI**

 Alin Tișe Simona Gaci